Ministru kabineta rīkojuma projekta

**“****Par Ministru kabineta 2007.gada 17.janvāra rīkojuma Nr.33 „Par valsts īpašuma objektu Jūrmalā, Kāpu ielā 155/157 un Vēsmas ielā 11, nodošanu privatizācijai” atcelšanu daļā”**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums |  Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma (turpmāk – Privatizācijas pabeigšanas likums) 6.panta otrā daļa, likuma „Par valsts un pašvaldību īpašuma objektu privatizāciju” (turpmāk – Privatizācijas likums) 12.panta ceturtā daļa, [Administratīvā procesa likuma](http://likumi.lv/doc.php?id=55567) 51.pants, 83.panta pirmā daļa un 86.panta otrās daļas 3. un 5.punkts, Aizsargjoslu likuma 36.panta trešās daļas 1.punkts, Meža likuma 44.panta trešā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2007.gada 17.janvāra rīkojuma Nr.33 „Par valsts īpašuma objektu Jūrmalā, Kāpu ielā 155/157 un Vēsmas ielā 11, nodošanu privatizācijai” (turpmāk – Ministru kabineta rīkojums Nr.33) 1.1.apakšpunktu privatizācijai tika nodots nekustamais īpašums (nekustamā īpašuma kadastra Nr.1300 017 1401), kas sastāv no zemesgabala (zemes vienības kadastra apzīmējums 1300 017 1401) ar kopējo platību 11840 m² (turpmāk – zemesgabals) un četrām ēkām (būvēm) (būvju kadastra apzīmējumi 1300 017 1401 001; 1300 017 1401 002; 1300 017 1401 003 un 1300 017 1401 005), Kāpu ielā 155/157, Jūrmalā (turpmāk – valsts īpašuma objekts).Valsts īpašuma objekts, 2005.gada 7.novembrī ierakstīts Jūrmalas pilsētas zemesgrāmatas nodalījumā Nr.6902 uz valsts vārda Veselības ministrijas personā.Pamatojoties uz Ministru kabineta rīkojuma Nr.33 2.punktu valsts akciju sabiedrība „Privatizācijas aģentūra” (turpmāk – Privatizācijas aģentūra) 2007.gada 8.martā no Veselības ministrijas pārņēma savā valdījumā valsts īpašuma objektu. Līdz ar to, saskaņā ar likuma „Par valsts un pašvaldību īpašuma objektu privatizāciju” 14.panta pirmo daļu valsts īpašuma objekta privatizācija ir uzskatāma par uzsāktu.Starp bezpeļņas organizāciju valsts uzņēmumu “Nacionālais rehabilitācijas centrs “Vaivari” un sabiedrību ar ierobežotu atbildību “Orthos” (vienotais reģistrācijas numurs 40003247306) (turpmāk – Orthos) 2002.gada 15.maijā tika noslēgts zemesgabala nomas līgumu un nomas līgumu par valsts īpašuma objekta sastāvā esošo ēku nomu līdz 2052.gada 14.maijam veco laužu pansionāta izveidošanai. Privatizācijas aģentūra 2009.gada 5.martā noslēdza zemesgabala nomas līguma un nomas līguma par valsts īpašuma objekta sastāvā esošo ēku nomu pārjaunojuma līgumus, saskaņā ar kuriem nomnieka vietā iestājās sabiedrība ar ierobežotu atbildību „RENTALS” (vienotais reģistrācijas numurs 40003579874) (turpmāk – RENTALS), pārņemot visas Orthos tiesības, saistības un pienākums, kas norādītas un izriet no noslēgtajiem nomas līgumiem.Sagatavojot valsts īpašuma objektu privatizācijai tika konstatēts, ka valsts īpašuma objekts atrodas Baltijas jūras un Rīgas jūras līča piekrastes krasta kāpu aizsargjoslas teritorijā un tā sastāvā ir valsts mežs.Jūrmalas pilsētas zemesgrāmatas nodalījuma Nr.6902 III daļas 1.iedaļā ierakstīta atzīme – ievērot Rīgas jūras līča 300m aizsargjoslas režīma noteikumus 11840 m2 platībā. Tāpat nekustamā īpašuma valsts kadastra informācijas sistēmā attiecībā uz zemesgabalu reģistrēts apgrūtinājums – Rīgas jūras līča piekrastes 300 m aizsargjosla 11840 m2 platībā. Atbilstoši Aizsargjoslu likuma 1.panta 1.punktam, aizsargjoslas ir noteiktas platības, kuru uzdevums ir aizsargāt dažāda veida (gan dabiskus, gan mākslīgus) objektus no nevēlamas ārējās iedarbības, nodrošināt to ekspluatāciju un drošību vai pasargāt vidi un cilvēku no kāda objekta kaitīgās ietekmes. Saskaņā ar šā likuma 6.panta pirmo daļu Baltijas jūras un Rīgas jūras līča piekrastes aizsargjosla izveidota, lai samazinātu piesārņojuma ietekmi uz Baltijas jūru, saglabātu meža aizsargfunkcijas, novērstu erozijas procesa attīstību, aizsargātu piekrastes ainavas, nodrošinātu piekrastes dabas resursu, arī atpūtai un tūrismam nepieciešamo resursu un citu sabiedrībai nozīmīgu teritoriju saglabāšanu un aizsardzību, to līdzsvarotu un ilgstošu izmantošanu. Savukārt šā panta otrā daļa nosaka, ka Baltijas jūras un Rīgas jūras līča piekrastes aizsargjoslu iedala joslās - krasta kāpu aizsargjosla, jūras aizsargjosla un ierobežotas saimnieciskās darbības josla. Krasta kāpu aizsargjoslas platums ir atkarīgs no kāpu zonas platuma, bet nav mazāks par 300m sauszemes virzienā, skaitot no vietas, kur sākas sauszemes veģetācija, izņemot gadījumus, ja pilsētās ir apstiprināts vietējās pašvaldības teritorijas plānojums, krasta kāpu aizsargjoslas platums tajās nav mazāks par 150m, obligāti iekļaujot tajā īpaši aizsargājamos biotopus.Atbilstoši Jūrmalas pilsētas domes 2013.gada 28.marta vēstulē Nr.14-1/737 sniegtajai informācijai, zemesgabals saskaņā ar Jūrmalas pilsētas domes saistošajiem noteikumiem Nr.42 (Prot.Nr.17, 55.punkts) apstiprināto “Par Jūrmalas pilsētas teritorijas plānojuma grafiskās daļas teritorijas izmantošanas un apbūves noteikumu apstiprināšanu”, atrodas krasta kāpu aizsargjoslā.Saskaņā ar Aizsargjoslu likuma 36.panta trešās daļas 1.punktu Baltijas jūras un Rīgas jūras līča piekrastes krasta kāpu aizsargjoslā aizliegts atsavināt valsts un pašvaldību īpašumā esošo zemi, izņemot likumos noteiktos gadījumus, kad personai ir tiesības iegūt īpašumā zemi zem ēkas (būves), ievērojot nosacījumu, ka īpašuma tiesības uz ēku (būvi) attiecīgajai personai ir nostiprinātas zemesgrāmatā.Saskaņā ar sabiedrības ar ierobežotu atbildību “Latvijas mežu ierīcība” 2007.gada 12.aprīļa meža zemes inventarizācijas datiem zemesgabalā ietilpst meža zeme 0,6 ha platībā. Nekustamā īpašuma valsts kadastra informācijas sistēmā zemesgabalam reģistrēts lietošanas veids: mežu platība – 0,6 ha.Saskaņā ar Meža likuma 1.panta 29.punktu meža zeme ir zeme, uz kuras ir mežs, zeme zem meža infrastruktūras objektiem, kā arī mežā ietilpstošie pārplūstošie klajumi, purvi, lauces un tam piegulošie purvi. Savukārt atbilstoši Meža likuma 44.panta pirmajai daļai valsts meža zeme ir Zemkopības ministrijas Meža departamenta zeme pēc stāvokļa 1940.gada 21.jūlijā, kura zemes reformas gaitā nav nodota pastāvīgā lietošanā citām fiziskajām vai juridiskajām personām, kā arī tā meža zeme, kura pieder vai piekrīt valstij, tajā skaitā meža zeme, kura atbilstoši Civillikuma 416.pantam atzīta par bezmantinieku mantu.Saskaņā ar Meža likuma 44.panta trešo daļu valsts meža zeme pastāvīgā lietošanā netiek piešķirta un nav atsavināma vai privatizējama, izņemot Meža likuma 44.panta ceturtajā daļā noteiktos gadījumus. Meža likuma 44.panta ceturtās daļas 3.punkta „b” apakšpunkts paredz, ka zemesgrāmatā ierakstītās valsts meža zemes atsavināšanu vai privatizāciju var atļaut ar ikreizēju Ministru kabineta rīkojumu privatizējot vai atsavinot zemi ēku (būvju) īpašniekiem –pilsētās – zemi, ko aizņem ēkas (būves) tādā platībā, kādā šī zeme ir ēku (būvju) īpašnieku likumīgā lietošanā (apbūvei), līdz 0,12 hektāru platībā.Atbilstoši Latvijas Republikas Civillikuma 968.pantam uz zemes uzcelta un cieši ar to savienota ēka atzīstama par tās daļu. Ņemot vērā, ka Valsts īpašuma objekta sastāvā esošās ēkas (būves) nav patstāvīgs īpašuma objekts, nav iespējams zemesgrāmatā jau ierakstītas ēkas nodalīt no zemesgabala un ierakstīt zemesgrāmatā kā patstāvīgu īpašuma objektu.Tā kā Aizsargjoslu likuma 36.panta trešās daļas 1.punktā un Meža likuma 44.panta trešajā daļā ir noteikts aizliegums atsavināt valsts īpašumā esošo zemi Rīgas jūras līča krasta kāpu aizsargjoslas 300 metru teritorijā un valsts meža zemi, valsts īpašuma objektu nevar privatizēt.Ņemot vērā to, ka saskaņā ar Aizsargjoslu likuma 36.panta trešās daļas 1.punktu aizliegts atsavināt (privatizēt) valsts īpašumā esošu zemi Baltijas jūras un Rīgas jūras līča piekrastes krasta kāpu aizsargjoslā un saskaņā ar Meža likuma 44.panta trešo daļu nav privatizējama valsts meža zeme, atbilstoši Administratīvā procesa likuma 62.panta otrās daļas 3.punktam nav nepieciešams noskaidrot valsts īpašuma objekta nomnieka - RENTALS viedokli.Saskaņā ar Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma (turpmāk – Privatizācijas pabeigšanas likums) 6.panta otro daļu un Privatizācijas likuma 12.panta ceturto daļu lēmumu par valsts īpašuma objekta nodošanu privatizācijai pieņem Ministru kabinets. [Administratīvā procesa likuma](http://likumi.lv/doc.php?id=55567) 51.pants noteic, ka administratīvo lietu izskata iestāde atbilstoši savai kompetencei, kas tai piešķirta ar normatīvo aktu. Saskaņā ar [Administratīvā procesa likuma](http://likumi.lv/doc.php?id=55567) 83.panta pirmo daļu iestāde pēc savas iniciatīvas vai personas iesnieguma var uzsākt administratīvo procesu no jauna un lemt par administratīvā akta atcelšanu saskaņā ar minētā likuma 85., 86., 87. un 88.pantu. Atbilstoši [Administratīvā procesa likuma](http://likumi.lv/doc.php?id=55567) 86.panta otrās daļas 3.un 5.punktiem adresātam labvēlīgu prettiesisku administratīvo aktu var atcelt tad, ja administratīvā akta palikšana spēkā skar būtiskas sabiedrības intereses un administratīvā akta prettiesiskums ir tik acīmredzams, ka akta adresāts to varēja un viņam to vajadzēja apzināties.Tā kā likumdevējs, aizsargājot sabiedrības intereses, ir noteicis ierobežojumus tādu valsts nekustamo īpašumu, kas atrodas Baltijas jūras un Rīgas jūras līča piekrastes krasta kāpu aizsargjoslā un kuru sastāvā ir valsts meža zeme, privatizācijai, tad atbilstoši Administratīvā procesa likuma 86.panta otrās daļas 3. un 5.punktiem ir iestājušies apstākļi pie kuriem Ministru kabinetam ir jāatceļ prettiesiskais administratīvais akts, t.i. Ministru kabineta rīkojums Nr.33 daļā par valsts īpašuma objekta nodošanu privatizācijai.Līdz ar to, Ministru kabineta rīkojuma projekts paredz atcelt Ministru kabineta rīkojumu Nr.33 daļā par valsts īpašuma objekta nodošanu privatizācijai un svītrot Ministru kabineta rīkojuma Nr.33 1.1.apakšpunktu, lai Rīgas jūras līča piekrastes aizsargjoslā esošais valsts īpašuma objekts un tā sastāvā esošā valsts meža zeme tiktu saglabāta valsts īpašumā un izmantota sabiedrības interesēs. Tāpat Ministru kabineta rīkojums paredz Finanšu ministrijai pārņemt valsts īpašuma objektu no Privatizācijas aģentūras un normatīvajos aktos noteiktajā kārtībā ierakstīt zemesgrāmatā uz valsts vārda Finanšu ministrijas personā.  |
| 3. | Projekta izstrādē iesaistītās institūcijas | Ekonomikas ministrija un Privatizācijas aģentūra. |
| 4. | Cita informācija | Valsts īpašuma objekta nomas līguma termiņš saskaņā ar noslēgtajiem nomas līgumiem ir noteikts 2052.gada 14.maijs un tos nav plānots izbeigt pirms termiņa beigām. Rīkojuma projekta adresāts uz Ministru kabineta 2007.gada 17.janvāra rīkojuma Nr.33 “Par valsts īpašuma objektu Jūrmalā, Kāpu ielā 155/157 un Vēsmas ielā 11, nodošanu privatizācijai” (turpmāk – MK rīkojums Nr.33) pamata nav saņēmis kādus labumus, kuri atbilstoši Administratīvā procesa likuma 86.panta otrās daļas 3.punktam ir atlīdzināmi atbilstoši Administratīvā procesa likuma 8.nodaļas noteikumiem. Valsts īpašuma objekta nomas līgums tika noslēgts 2002.gada 15.maijā ar termiņu līdz 2052.gada 14.maijam, t.i. pirms MK rīkojuma Nr.33 izdošanas. Nomas tiesības nomniekam ir nostiprinātas Jūrmalas pilsētas zemesgrāmatas nodalījumā Nr.6902 un nomniekam ir tiesības lietot valsts īpašuma objektu līdz minētajam termiņam. Ar šo Ministru kabineta rīkojuma projektu nav plānots izbeigt nomas līgumu pirms minētā termiņa, līdz ar to nomniekam netiks nodarīti zaudējumi vai cits personisks kaitējums. Valsts īpašuma objekta sastāvā esošā zemes vienība, kā arī tai pieguļošā teritorija ir sakārtota atbilstoši Jūrmalas pilsētas domes 2007.gada 12.jūlija saistošo noteikumu Nr.20 “Jūrmalas teritorijas namīpašumu uzturēšanas, saglabāšanas un sabiedriskās kārtības saistošie noteikumi” prasībām. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Privatizācijas ierosinātāja – Orthos saistību un tiesību pārņēmējs – RENTALS, kas šobrīd nomā valsts īpašuma objektu, un Privatizācijas likuma 4.pantā noteiktie privatizācijas subjekti, kas ir tiesīgi piedalīties valsts īpašuma objekta privatizācijā. Sabiedrība, kuras interesēs likumdevējs ir noteicis ierobežojumus atsavināt zemi Baltijas jūras un Rīgas jūras līča piekrastes krasta kāpu aizsargjoslā un valsts meža zemi. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar  |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **n-tais gads** | Turpmākie trīs gadi (*euro*) |
| **n+1** | **n+2** | **n+3** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |   |   |   |   |   |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |
| 2. Budžeta izdevumi: |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |
| 2.3. pašvaldību budžets |  0 | 0  | 0  | 0  | 0  |
| 3. Finansiālā ietekme: |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 |  0 |  0 |  0 |
|  0 |  0 |  0 |  0 |
|  0 |  0 |  0 |  0 |
| 5. Precizēta finansiālā ietekme: | X |  0 |  0 |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Saskaņā ar valsts akciju sabiedrības „Valsts nekustamie īpašumi” un Finanšu ministrijas 2013.gada 18.septembrī noslēgto vienošanos par valsts nekustamo īpašumu pārvaldīšanu un savstarpējo sadarbību valsts nekustamo īpašumu pārvaldīšanas politikas izstrādē un īstenošanā Nr.12-22/136, valsts akciju sabiedrība „Valsts nekustamie īpašumi” segs izdevumus, kas ir saistīti ar valsts nekustamā īpašuma reģistrēšanu zemesgrāmatā uz valsts vārda Finanšu ministrijas personā. |

**Anotācijas IV, V un VI sadaļa – projekts šīs jomas neskar.**

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1 | Projekta izpildē iesaistītās institūcijas | Ministru kabineta rīkojuma projekta izpildi nodrošinās Privatizācijas aģentūra un Finanšu ministrija. |
| 2 | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav. |

|  |  |
| --- | --- |
| **Ekonomikas ministre****Vīza: valsts sekretārs** | **D.Reizniece-Ozola****R.Beinarovičs** |
|  |  |

09.07.2015.13:15

2007

Drāke; 67013162

Martins.Drake@em.gov.lv

Vilsone 67021403

Ausma.Vilsone@pa.gov.lv